বেআইনি অস্ত্র ব্যবসার যোগ ! দক্ষিণ দিনাজপুরের গঙ্গারামপুরে ধৃত ২

পীযুষ সরকার, গঙ্গারামপুর: গোপন সূত্রের খবরের ভিত্তিতে গঙ্গারামপুর থানার (Gangarampur Thana) পুলিশ (Police) পৃথক দুটি স্থানে অভিযান চালিয়ে দুটি আগ্নেয়াস্ত্র ও দুই রাউন্ড গুলি উদ্ধার করেছে। একই সঙ্গে পুলিশ গ্রেফতার করেছে দুই যুবককে। ঘটনাটি ঘটেছে দক্ষিণ দিনাজপুর জেলার গঙ্গারামপুর থানা এলাকায়।

পুলিশ সূত্রে জানা গেছে, ধৃত দুইজনের নাম নিরঞ্জন দাস (৪৮) ও প্রীতম দাস (২৮)। নিরঞ্জনের বাড়ি গঙ্গারামপুর থানার সাহাপাড়া এলাকায়, আর প্রীতমের বাড়ি গঙ্গারামপুরের জ্যোতিবসু রোড এলাকায়।

শনিবার রাতে গঙ্গারামপুর থানার পুলিশের কাছে গোপন সূত্রে খবর আসে যে ধৃত দুই যুবকের কাছে বেআইনি আগ্নেয়াস্ত্র (Illegal firearms) রয়েছে। এরপরই গঙ্গারামপুর থানার আইসির নেতৃত্বে পুলিশের একটি দল অভিযান চালায়।

আরও পড়ুন: কলকাতার রাস্তায় ১২টি ঝকঝকে নতুন বাস, চলবে কোন রুটে?

পৃথক দুটি বাড়িতে তল্লাশি চালিয়ে দুটি আগ্নেয়াস্ত্র ও দুই রাউন্ড গুলি উদ্ধার করা হয়। পুলিশ সঙ্গে সঙ্গেই দুইজনকে গ্রেফতার করে থানায় নিয়ে আসে।

রবিবার সকালে ধৃতদের নির্দিষ্ট ধারায় মামলা রুজু করে ৭ দিনের পুলিশি হেফাজতের আবেদন জানিয়ে গঙ্গারামপুর মহকুমা আদালতে পাঠানো হয়।

পুলিশ সূত্রে জানা গেছে, ধৃতদের জিজ্ঞাসাবাদ করে বেআইনি অস্ত্র ব্যবসার সঙ্গে কোনও যোগসূত্র রয়েছে কি না, তা খতিয়ে দেখা হচ্ছে।

দেখুন অন্য খবর:

The post বেআইনি অস্ত্র ব্যবসার যোগ ! দক্ষিণ দিনাজপুরের গঙ্গারামপুরে ধৃত ২ first appeared on KolkataTV.

The post বেআইনি অস্ত্র ব্যবসার যোগ ! দক্ষিণ দিনাজপুরের গঙ্গারামপুরে ধৃত ২ appeared first on KolkataTV.